Dhaptar obyèk NGC 6001 - 7000 itu apa sih? Jelaskan dalam bahasa jawa ya

Pratélan obyèk NGC 6001-7000 inggih punika salah satunggaling pratélan ingkang ngewrat Objèk NGC 6001-7000.

Informasi ingkang kamot wonten ing tabèl punika dipunpendhet saking The Complete New General Catalogue and Index Catalogue of Nebulae and Star Clusters olèh J. L. E. Dreyer, ingkang dipunundhuh medal VizieR Service (website: http://vizier.u-strasbg.fr/viz-bin/VizieR), database NASA/IPAC Extragalactic (website: http://nedwww.ipac.caltech.edu/), lan database astronomi SIMBAD (website: http://simbad.u-strasbg.fr/simbad/).

New General Catalogue  (utawi ingkang asring dipuncekak NGC) inggih punika salah satunggaling jinis katalog astronomi ingkang misuwur wonten ing dunya astronomi. Katalog punika dipunsusun déning John Louis Emil Dreyer nalika taun 1888. Ngantos sapunika, NGC gadhah kirang langkung 7.840 objek ingkang misuwur kanthi sebatan objek NGC. Katalog punika inggih kalebet katalog ingkang paling komplit ingkang nyangkup sadaya jinis objek akasa, lan boten kawates wonten ing galaksi. Emil Dreyer ugi medalaken kalih seplemen ingkang misuwur kanthi sebatan Index Catalogues (utawi ingkang asring dipuncekak kanthi nama IC). IC ingkang sepisanan dipunwedalaken ing taun 1895 lan ngewrat kirang langkung 1.520 objek, déné IC ingkang kaping kalih dipunwedalaken ing anawispun taun 1908 lan ngewrat kirang langkung 3.866 objèk, saéngga totalipun wonten kirang langkung 5.386 objek IC.

Objek ingkang wonten ing belahan langit sisih kidul kirang saged dipundamel katalog kanthi jangkep, sanajan sadaya objek kasebat sampun kathah dipuntingali déning John Herschel utawi James Dunlop. Kathah kalepatan ingkang wonten ing NGC, sanajan sampun wonten kupiya kanggé ndandosi katalog ingkang sampun dipunrinti déning proyek NGC/ IC sasampunipun wonten kupiya parsial kaliyan Revised New General Catalogue (RNGC) déning Sulentic lan Tifft ing taun 1973, lan NGC 2000.0 déning Sinnot ing taun 1988.

Galaksi NGC 6946 ugi misuwur kanthi nama galaksi Fireworks, inggih punika galaksi spiral ageng ingkang éndah ingkang mapan wonten ing kirang langkung 10 yuta taun cahya ing wingkingin tabir lebu lan lintang wonten ing konstelasi Cepheus. Saking paningalan nganggé infra abrit, NGC 6946 katingal sugih gas lan lebu. Galaksi punika ambanipun kirang langkung 40 èwu taun cahya. Ing salebeting 10o taun pungkasan, kirang langkung wonten sangang jeblugan supernova ingkang kapanggih wonten ing NGC 6946. Galaksi punika wernanipun ngalami éwah-éwahan saking lintang-lintang tuwa ing wosipun dados gugusan lintang biru enem lan lintang ingkang abrit mbentuk laladan ing sadangunipun lengen spiral galaksi ingkang kénging fragmentasi.